Pandanus

Pandanus merupakan genus tumbuhan merangkumi segolongan tumbuhan monokotil dibawah order Pandanales, dalam keluarga Pandanaceae yang turut disebutkan sebagai pandan atau mengkuang. Spesies tumbuhan genus ini hidup bertaburan di kawasan-kawasan tropika dan subtropika Afrika timur, Asia Tenggara serta Australia sampai ke kepulauan Pasifik, terutamanya Madagascar dan Malesia.

Nama genus ini sendirinya menyerap perkataan bahasa Melayu "pandan" merujuk umum kepada jenis pandan wangi atau Pandanus amaryllifolius; spesies yang paling dikenali dari genus ini.

Penerangan 

Spesies-spesies dalam genus ini mempunyai ciri sepunya yang sama iaitu batang langsing seiras palma, daun memanjang seakan pedang atau rumput serta akar tunjang yang besar. Daunnya kerap tersusun melingkari batang seakan lilitan membuatkannya disebut screw pine dalam bahasa Inggeris. Ada pula spesies tumbuhan Pandanus ini tumbuh merimbun sehingga menjadi teduhan, contohnya Pandanus furcatus.

Bunganya adalah ringkas, tanpa ranggi (petal), sering berkelompok padat dan hanya terdiri dari satu jantina bagi pokok berbeza. 
Buah tersusun menjambak atau menandan bulat seiras buah durian atau nanas; terbentuk dari perkembangan ovari beberapa bunga yang berdampingan. Ruang udara di tengah buah membolehkannya terapung untuk dipencarkan oleh air walaupun burung dan kelawar juga penting dalam proses ini.

Terdapat banyak genus Pandanus terpakai selaku bahan makanan, contohnya daun pandan wangi dan buah pandan laut. Daun pandan dan mengkuang juga sering dianyam untuk dibuat tikar dan rumah oleh penduduk tempatan.

Spesies 

Spesies terpilih:
Pandanus aldabraensis H.St.John
Pandanus amaryllifolius Roxb. ex Lindl. : Pandan wangi; pokok pandan yang digunakan dalam masakan.
Pandanus atrocarpus : Pandan duri, mengkuang; daunnya dibuat tikar.
Pandanus australis Prestoe : Pandan hias
Pandanus balfourii Martelli
Pandanus baptistii hort. ex Veitch : Pandan putih
Pandanus barkleyi Balf.f.
Pandanus boninensis Warb.
Pandanus candelabrum P.Beauv.
Pandanus carmichaelii R.E.Vaughan & Wiehe
Pandanus ceylanicus Solms
Pandanus christmatensis Martelli
Pandanus clandestinus Stone
Pandanus conglomeratus Balf.f.
Pandanus conoideus Lam. : (Pandan) buah merah
Pandanus decastigma B.C.Stone
Pandanus decipiens Martelli
Pandanus decumbens Solms
Pandanus drupaceus Thouars
Pandanus elatus Ridl.
Pandanus eydouxia Balf.f.
Pandanus fanningensis H.St.John
Pandanus forsteri C.Moore & F.Muell.
Pandanus furcatus Roxb. : (Pandan) lais
Pandanus gabonensis Huynh
Pandanus glaucocephalus R.E.Vaughan & Wiehe
Pandanus halleorum B.C.Stone
Pandanus helicopus Kurz ex Miq. : (Pandan) rasau-rasau
Pandanus heterocarpus Balf.f.
Pandanus houlletii Carrière : Pandan hutan
Pandanus iceryi Horne ex Balf.f.
Pandanus incertus R.E.Vaughan & Wiehe
Pandanus joskei Horne ex Balf.f.
Pandanus julianettii Martelli : Karuka
Pandanus kaida Kurz
Pandanus livingstonianus Rendle 
Pandanus microcarpus Balf.f.
Pandanus montanus Bory
Pandanus multispicatus Balf.f.
Pandanus odorifer (Forssk.) Kuntze
Pandanus ornatus Kurz : Pandan tikus, sendayan masin
Pandanus palustris Thouars
Pandanus parvicentralis Huynh
Pandanus prostratus Balf.f.
Pandanus pygmaeus Hook., Thouars : Pandan kuning, pandan Afrika
Pandanus pyramidalis Barkly ex Balf.f.
Pandanus rigidifolius R.E.Vaughan & Wiehe
Pandanus sechellarum Balf.f.
Pandanus spathulatus Martelli
Pandanus spiralis R.Br. : Mengkuang Australia 
Pandanus tectorius Parkinson ex Du Roi : Pandan laut, pandan podak
Pandanus tenuifolius Balf f.
Pandanus teuszii Warb.
Pandanus thomensis Henriq.
Pandanus tonkinensis B.C.Stone
Pandanus utilis Bory : Pandan melitir 
Pandanus vandermeeschii Balf.f.
Pandanus verecundus Stone

Lihat juga
 Pandan Bali
 Pandan sirih
 Pandan suasa
 Pandan suji

Rujukan 

Pandanus